**Zoznam oprávnených výdavkov**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Oprávnené výdavky pre žiadateľa:**

* paušálna sadzba na nepriame výdavky určené na základe nákladov na zamestnancov (nariadenie 1303/2013, čl. 68, písm. b) vo výške 15 %;
* personálne výdavky[[1]](#footnote-1) – odborný personál, ktorý sa výlučne podieľa na odborných aktivitách projektu;
* jednotkové výdavky v súlade s Štandardnou stupnicou jednotkových nákladov;
* výdavky na obstaranie zariadenia a vybavenia, ktoré výlučne používa odborný personál[[2]](#footnote-2);
* nákup softvéru;
* výdavky na nájom priestorov;
* výdavky na zabezpečenie služby – dodávané externe;
* výdavky na zabezpečenie rôznych druhov vzdelávania – dodávané externe;

***V rámci vyzvania sú oprávnené výdavky na krížové financovanie[[3]](#footnote-3):***

* nákup, výstavba alebo rekonštrukcia (obnova, údržba alebo prestavba vrátane zmeny účelu užívania stavby/stavebného objektu) infraštruktúry alebo ich kombinácia uvedených postupov[[4]](#footnote-4) – nehnuteľnosti – t.j. stavby / stavebné objekty a pozemky[[5]](#footnote-5), v rámci oprávnených výdavkov sa potom uplatňujú najmä súvisiace s:
	+ obstaraním (nákupom) dlhodobého hmotného majetku:
* stavby a stavebné objekty;
* pozemky;
	+ realizáciou projektových a stavebných prác (jednotlivé činnosti ako súčasť obstarávacej/nadobúdacej ceny nehnuteľného hmotného majetku):
* výstavba a rekonštrukcia stavieb a stavebných objektov;
* zariadenie a vybavenie ako súčasti stavieb a stavebných objektov;
* prípravná a projektová dokumentácia;
* autorský a stavebný dozor.
1. Pre personálne výdavky platí, že nesmú presiahnuť výšku obvyklú v danom odbore, čase a mieste a musia byť primerané úlohám a zodpovednostiam osôb zapojených do realizácie projektu. V prípade osobných výdavkov je nevyhnutné, aby žiadateľ/partner rešpektoval odmeňovanie jednotlivých pracovných pozícií s ohľadom na jeho predchádzajúcu mzdovú politiku vrátane vyplatenia odmien. Pri uplatňovaní zjednodušeného vykazovania výdavkov pri národných projektoch je žiadateľ/partner povinný deklarovať predchádzajúcu mzdovú politiku zamestnávateľa týkajúcej sa miezd a odmien (resp. prémií alebo rôznych variabilných zložiek naviazaných napr. na hospodárske výsledky žiadateľa/partner) prehľadom miezd a odmien, ktorý žiadateľ predložil k záväznému návrhu Rozpočtu projektu, ktorý slúži na určenie výšky paušálnej sadzby. Údaje musia vychádzať z reálnych podkladov (platové dekréty zamestnancov) a musia byť overiteľné v čase odborného hodnotenia ŽoNFP, ako aj v priebehu implementácie projektu. [↑](#footnote-ref-1)
2. Obstaranie zariadenia/vybavenia musí byť prepojené s odbornými aktivitami projektu, t. j. musí byť preukázané využitie v rámci projektu (len samotné obstaranie zariadenia/vybavenia bez prepojenia a využitia v rámci projektu je neakceptovateľné), čo žiadateľ jasne popíše v opise projektu/“value for money“. Uvedená zásada sa aplikuje aj v prípade majetku, ktorý nie je vykázaný ako dlhodobý hmotný/nehmotný majetok (napr. počítač, dataprojektor, rôzne pomôcky). [↑](#footnote-ref-2)
3. Krížové financovanie - v súlade s čl. 98 ods. 2 všeobecného nariadenia, komplementárny spôsob financovania oprávnených aktivít projektov spadajúcich do oblasti pomoci z druhého fondu (týka sa EFRR a ESF) v rámci limitu 10 % prostriedkov EÚ na každú prioritnú os OP EVS s podmienkou, že sú tieto oprávnené aktivity potrebné na nevyhnutné vykonávanie projektu a sú s ním priamo spojené. [↑](#footnote-ref-3)
4. Pojem „infraštruktúra“ predstavuje hmotný majetok trvalej povahy, ktorý spĺňa nasledovné podmienky:

	1. má nehnuteľný (nepohyblivý) charakter (je buď trvale spojený so zemou alebo s majetkom, ktorý je trvale spojený so zemou, v tomto prípade stráca svoju identitu prostredníctvom spojenia a stáva sa súčasťou nehnuteľného majetku s ktorým je spojený);
	2. za normálnych podmienok použitia (vrátane primeranej starostlivosti a údržby) má neobmedzenú dobu použitia;
	3. aj napriek používaniu si uchováva pôvodný tvar a vzhľad;Hmotný majetok napr. ako súčasť informačno – komunikačnej infraštruktúry (tzv. hardvér), ktorý nie je neoddeliteľnou súčasťou infraštruktúry ako aj nehmotný majetok (majetok nemateriálnej povahy) ako je napríklad softvér, IT systémy nespadá do definície infraštruktúry.

Z nadobudnutej infraštruktúry, nehnuteľnosti a pozemkov nie je povolené generovať príjem. [↑](#footnote-ref-4)
5. Žiadateľ / Prijímateľ uvedený postup využije iba v prípade, ak zabezpečenie administratívno – technických priestorov pre uspokojivú realizáciu oprávnených aktivít nie je možné na základe objektívne zdôvodniteľných skutočností pre účely projektu zabezpečiť prostredníctvom štandardnej intervencie ESF (napr. nájmom priestorov, poskytnutím služby a pod.). [↑](#footnote-ref-5)